als_Latn dik_Latn sag_Latn
Partizani-Teuta luhet në Fier, klubi i kuq bëhet qesharak
- 1800 Lexime
- (04:14 , 22/02/2015)
- 0 Komente
Tri spostime të ndeshjes në më pak se 24 orë, zhvendosja e fundit në më pak se 24 orë (saktësisht 21) nga fillimi i ndeshjes, gjë që shkon ndesh me rregulloren. Por duket se drejtuesit e Partizanit nuk po ndalen nga vrulli i tyre për ta çuar këtë ndeshje sa më larg kryeqytetit, për t’u mohuar tifozëve të saj organizimin në një takim ku pritej të protestohej për ndeshjen e toleruar ndaj Laçit të mërkurën në kuadër të çerekfinaleve të Kupës së Shqipërisë. Fillimisht ndeshja kundër Teutës u programua që të luhej në stadiumin “Redi
Maloku” të Fushë-Krujës, ndërsa pak orë më pas u zhvendos në Kamëz, për t’u zyrtarizuar përfundimisht dje në orën 17:02 se do të luhet në Fier, në stadiumin “Loni Papuçiu”. Ja edhe njoftimi nga zyra për shtyp. “Klubi ju informon se takimi i vlefshëm për javën e 23- të të Kategorisë Superiore, Partizani-Teuta do të zhvillohet
në stadiumin ‘Loni Papuçiu’ të qytetit të Fierit ditën e diel ora 14:00. Zhvendosja
e radhës e vendit të takimit ka ardhur si rezultat i vendimit të Policisë së Tiranës. Kjo e fundit ka saktësuar se nuk merr përsipër zhvillimin e sfidës në stadiumin e ‘Kamzës’, pasi ky impiant nuk është i licencuar nga FSHF-ja për zhvillimin e ndeshjeve të Kategorisë Superiore. Sfida Partizani- Teuta do të luhet ditën e diel në stadiumin ‘Loni Papuçiu’
në orën 14:00. Klubi kërkon të falenderojë edhe drejtuesit e klubit të Apolonisë, të cilët shfaqën gatishmërinë për të mirëpritur zhvillimin e këtij takimi.
(d.d/j.s/BalkanWeb)
als_Latn glg_Latn unk als_Latn als_Latn als_Latn als_Latn als_Latn als_Latn kab_Latn